Hér verður því að nota einhvers konar nálgun og er aðferð Newtons ein af nokkrum sem koma að gagni . Ágiskunina er gott að finna með því að skoða graf af fallinu . Almennt gildir að þegar n-ta nálgun er fundin fæst sú næsta með \ [ x _ { n + 1 } = x _ { n } - \ frac { f ( x _ { n } ) } { f' ( x _ { n } ) } \ ] Þannig fæst runa sem stefnir á rótina . Fallið sem er til athugunar getur haft fleiri en eina rót . Hver rót hefur sín aðdráttarsvæði þar sem punktarunan stefnir á þessa sömu rót eftir nógu margar ítranir frá punkti á svæðinu . Margliðan hefur fimm núllstöðvar og eru því notaðir fimm litir . Brotar eru merkilegt fyrirbæri á mörkum stærðfræði og myndlistar . Meðal þess sem einkennir þá er að ef skoðuð er nærmynd af brota þá koma í ljós alveg jafnmörg smáatriði og þegar hann er skoðaður úr meiri fjarlægð . Brotar tengjast fræðum um ringl ( e. chaos ) .